เรื่องร้องเรียน (น้ำท่วม,ร้องเรียน,ถนน) วันที่ 2023-10-12 04:55:17 — แขวงตลาดน้อย เขตสัมพันธวงศ์ กรุงเทพมหานคร
สวัสดีครับ ขณะนี้บริเวณชุมชนตลาดน้อย ทั้งบริเวณนอกแนวคันกั้นน้ำ และบริเวณแนวริมน้ำ เริ่มมีน้ำเอ่อเข้าท่วมในบางจุดแล้ว 

ทางสำนักงานเขตสัมพันธวงศ์ มีแนวทางการแก้ไขปัญหาในเบื้องต้นอย่างไรบ้างครับ นอกจากการส่งต่อให้สำนักการระบายน้ำ ?

นี่ไม่ใช่การแจ้งเรื่องครั้งแรก และไม่ใช่ปีแรก ผมพยายามแจ้งเพื่อให้ทางสำนักงานเขตเข้ามาตรวจสอบแก้ไข ป้องกันล่วงหน้าทุกครั้ง 

ครั้นมีความสงสัยอยู่ข้อหนึ่งครับว่า ทำไมเขตบางพลัด , บางกอกน้อย, ราษฎร์บูรณะ, ยานนาวา มีการแจ้งเตือน ป้องกัน เฝ้าระวังในเบื้องต้นกันมาระยะหนึ่งแล้ว แต่สำนักงานเขตสัมพันธวงศ์ ทำไม่ได้ หรืออาจจะทำได้ แต่ยังไม่ได้เริ่มทำ หรืออาจจะยังไม่ได้นำเรื่องเข้าที่ประชุมสรุปผลการแก้ไขปัญหา จากการแจ้งเรื่องในระบบ Traffy fondue 

หรืออาจจะต้องรอให้น้ำท่วมมากกว่านี้ จึงจะมีการเข้ามาแก้ไขปัญหา แล้วถ่ายภาพลงหน้าเพจของทางสำนักงานเขตให้เป็นเรื่องเป็นราวเป็นกิจกรรมลงพื้นที่ ตรวจความเรียบร้อยอีกครั้งหนึ่งครับ ? 

อีกประการหนึ่ง เขตสัมพันธวงศ์ไม่ได้มีน้ำท่วมแต่บริเวณถนนทรงวาด ซึ่งมีบางจุดฟันหลอที่ไม่ยอมให้ทำคันกั้นน้ำเพราะจะ "ผิดฮวงจุ้ย" นะครับ ชุมชนอื่นก็เดือดร้อนกับปัญหานี้เช่นกัน 

อย่างไรผมจะรอติดตามความคืบหน้านะครับ หากไม่มีการดำเนินการใด ๆ ที่เป็นรูปธรรมมากกว่านี้ คิดว่าการเข้าไปแจ้งเรื่องโดยตรงต่ออาจารย์ชัชชาติ หรือผู้บริหารกรุงเทพมหานครฯ ที่มาร่วมงาน ในวันเปิดงานกินเจเยาวราช น่าจะเป็นหนทางที่ดีที่สุดครับ

ด้วยความเคารพและห่วงใยท้องที่เขตสัมพันธวงศ์เสมอ

ขอบพระคุณมากครับผม ☺️